Backen Emil Jonassen (med ball) må i all beskjedenhet sies å ha tatt et stort steg opp i fotballkarrieren - fra Glimt til den hviterussiske giganten BATE Borisov. Foto: Per-Inge Johnsen

Emil forlot Glimt i vinter - nå har han signert for europeisk storklubb

Tidligere Bodø/Glimt-spiller Emil Jonassen har i dag sikret seg en fantastisk avtale:

Han har nemlig signert for den hviterussiske storklubben BATE Borisov. Laget, som har vært med i Champions League flere ganger de siste årene, slo blant annet Arsenal på hjemmebane for noen uker siden i Europa League. – Jeg fikk en invitasjon for en uke siden om å komme og trene med dem, og tenkte at jeg ikke hadde så mye å tape. BATE Borisov er en stor klubb, så det ville uansett blitt en fin erfaring for meg. Det har imidlertid gått bra på treningene, og treneren har sagt at han har likt det han har sett av meg. Da de ga beskjed om at de ville signere meg, følte jeg meg veldig ønsket. Det var viktig for meg, sier han tilPå sine hjemmesider skriver BATE at han har signert en ettårskontrakt, med opsjon på ytterligere et år. Jonassen har vært klubbløs siden han forlot Glimt da kontrakten løp ut ved årsskiftet.